Boek: ‘Zeus van Wyngaardt en die skrikgodin’Julio Agrella In Zeus van Wyngaardt en die skrikgodin word Zeus se buurman, Atif Dinali, se tienerdogter Tahina vermis. Zeus vermoed dat mensehandel en prostitusieringe iets met haar verdwyning te doen het. Sy ondersoek lei hom na die verleidelike Wildene du Bois, ŉ courtisane wat eens op ŉ tyd betrokke was by ŉ mensehandelsindikaat. Zeus besef egter gou dat hierdie saak maar net een tentakel van ŉ groter monster is. Zeus van Wyngaardt en die skrikgodin is die tweede boek in Julio Agrella se Zeus van Wyngaardt-reeks en dit volg op Zeus van Wyngaardt en die godin van die jag (2021). Die boeke word deur Protea Boekhuis uitgegee. Volgens die uitgewer is Agrella se werk toeganklik en ŉ wye verskeidenheid lesers sal hierby aanklank vind. Dit is veral geskik vir lesers van goeie populêre literatuur, soos misdaadfiksie, en lesers van meer ernstige literêre werke. Agrella is in Springs gebore en het daar en in Brakpan grootgeword. Ná dekades in veral die Engelse korporatiewe wêreld tree hy op 50 af. Agrella lei ŉ semi-kluisenaarslewe saam met sy vrou, honde en katte op ŉ piepklein plasie by Dieprivier in die Outeniekwa. Uitgewer: Protea Boekhuis Prys: R320,00* *Prys onderworpe aan verandering Koop die boek by Graffiti Boeke